**2. 4. 2020. ČETVRTAK**

**HRVATSKI JEZIK**

***Danas učimo: Glas, slovo, riječ.***

Otvorite početnicu na str. 124. i 125. Uz početnicu koristite i e-udžbenik jer uz ovo gradivo ima vrlo zanimljivih digitalnih zadataka.



*Što vidimo na slici? Kako se glasa? Što znate o konjima? Imenujmo još jednom što vidimo na slici. Koje glasove čujemo?*

Glasove izgovaramo. Svaki GLAS ima svoj znak za pisanje – SLOVO.

Izgovorimo glasove: K O NJ.

Zapišimo u pisanku A:

 RIJEČ

 GLAS/SLOVO

Precrtaj krugove u pisanku, prepiši pomiješana slova, pravilno posloži slova i prepiši riječ ispod kruga:

 \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_

ZAPAMTI: (ne trebaš prepisivati)

 **IZGOVORENA RIJEČ SASTOJI SE OD GLASOVA. GLASOVE ČUJEMO!**

**NAPISANA RIJEČ SASTOJI SE OD SLOVA. SLOVA VIDIMO!**

Rješavaj zadatke u početnici:

2. na str. 124.,

3. na str. 125.,

1.-7. na str. 126. i 127.

i digitalne testove i slagalice na navedenim stranicama.

**MATEMATIKA**

 **Danas ponavljamo o rednim i glavnim brojevima.**

Za početak, otvori svoju bilježnicu. *Roditelj će izgovarati riječi koje treba zapisati brojkom: šest, sedmi, deset, deseti, petnaest, šesnaesti, devetnaesti, prvi, jedan, deveti.*

Kada završite, provjerite točnost. Za svaki točan zadatak stavite kvačicu u najdražoj boji.

**U bilježnici će pisati:**

**VJEŽBAMO**

 **6 7. 10 10. 15 16. 19. 1. 1 9.**

 **Redni brojevi: 7. 10. 16. 19. 9.**

**Glavni brojevi: 6 10 15 1**

Rješavaj zadatke u udžbeniku na str. 52. i 53.

**PRIRODA I DRUŠTVO**

Naša današnja tema je osobna čistoća.

Pomoću udžbenika str. 92. i 93. prouči kako brinemo o čistoći ruku, zubi, kose i cijelog tijela. Pogledaj i zapamti dijelove našeg tijela. Pokaži svaki dio tijela na sebi.

Odgovori na pitanja na str. 93. (usmeno). Ne trebaš još rješavati radnu bilježnicu nego samo digitalne zadatke uz ovo gradivo.

 U bilježnicu prepiši i nacrtaj:

OSOBNA ČISTOĆA

BRINEM O SVOJEM TIJELU I OSOBNOJ ČISTOĆI.

ČISTOĆA TIJELA JE VAŽNA ZA ZDRAVLJE.

ZA ODRŽAVANJE ČISTOĆE TIJELA POTREBNO MI JE:

sapun, četka za kosu, četkica za zube, ručnik.

*(navedene predmete mogu nacrtati bez pisanja riječi)*

**SAT RAZREDNOG ODJELA**

Materijale i upute za današnji sat razrednog odjela izradila je pedagoginja Natalija. Tema su dječja prava i obaveze. Pogledajte materijale na web stranici škole.

**Rasporedi svoje obaveze kroz dan. Nemoj zaboraviti vježbati i kretati se!**